Hemşaredara Nisêbînî ya Mêrdînî Sara Kaya 13ê çeleyê 2017î de amebi destbendkerdene, tepiştene û herinda ci de qeyûm amebi wezîfedarkerdene. Roniştişo 15. yê dewaya Sara Kaya Mehkema Cezaya Girane ya 14. a Mêrdînî de ame dîyene.  Sara Kaya bi rayîrê SEGBÎSî beşdara mehkeme bîye.
Heyetê mehkeme bire daye ke cezaya tepiştişî ya Sara dewam bikera.
Dima Avûkatê Sara Kaya Kamuran Tanhanî pawitiş kerd û vat: "Ma çarçewa AÎHMyî û AÎHSyî de wazenê ke Sara Kaya bêra veradayene."
Kaya zî vat: "Ez xo sey sucdar nêhesibnena.''
Roniştiş taloqê 6ê adare ame kerdene.
